

**Белгiленген тәртiптi бұзып, Қазақстан Республикасынан тысқары жерлерге шығарылған шикiзатты, азық-түлiк және өнеркәсiп тауарларын тәркiлеу жайындағы судьяның қаулысын орындау туралы**

***Күшін жойған***

Қазақстан Республикасы Президентiнiң Жарлығы 1994 жылғы 12 ақпан N 1564. Күші жойылды - ҚР Президентінің 2006.01.09. N 1696 жарлығымен.

      "Қазақстан Республикасының Президентi мен жергiлiктi әкiмдерге уақытша қосымша өкiлеттiк беру туралы" Қазақстан Республикасының 1993 жылғы 10 желтоқсандағы
 Заңына
 сәйкес қаулы етемiн:

      1. Белгiленген тәртiптi бұзып, Қазақстан Республикасынан тысқары жерлерге шығарылған шикiзатты, азық-түлiк және өнеркәсiп тауарларын тәркiлеу туралы судьяның қаулысын сот орындаушылары орындайтын болып белгiленсiн.

      2. Қазақстан Республикасының Министрлер Кабинетi Әкiмшiлiк құқықтарын бұзу туралы Қазақ КСР Кодексiне толықтырулар енгiзу туралы заң жобасын жаңадан сайланатын Қазақстан Республикасы Жоғарғы Кеңесi бiрiншi сессиясының қарауына енгiзсiн.

      3. Осы Жарлық қол қойылған күннен бастап күшiне енедi және Қазақстан Республикасының әкiмшiлiк заңдарына тиiстi толықтыру енгiзiлгенге дейiн қолданылады.

*Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК